****

**REPUBLIKA HRVATSKA**

**Krapinsko-zagorska županija**

**Općina Hum na Sutli**

**Općinsko vijeće**

KLASA: 400-01/24-01/37

URBROJ: 2140-14-01-24-11

Hum na Sutli, 16. prosinca 2024.

Na temelju članka 72. stavak 1 Zakona o komunalnom gospodarstvu (“Narodne novine” br. 68/18, 110/18, 32/20) i članka 30. Statuta Općine Hum na Sutli ("Službeni glasnik Krapinsko-Zagorske županije" br. 9/21), Općinsko vijeće Općine Hum na Sutli na sjednici održanoj dana 16. prosinca 2024. godine donijelo je

***P R O G R A M***

***održavanja komunalne infrastrukture za 2025. godinu***

***Članak 1.***

Ovim Programom utvrđuje se opseg održavanja komunalne infrastrukture na području općine Hum na Sutli u 2025. godini za slijedeće komunalne djelatnosti:

1. održavanje nerazvrstanih cesta

2. održavanje javnih površina na kojima nije dopušten promet motornim vozilima

3. održavanje građevina javne odvodnje oborinskih voda

4. održavanje javnih zelenih površina

5. održavanje građevina, uređaja i predmeta javne namjene

6. održavanje groblja

7. održavanje čistoće javnih površina

8. održavanje javne rasvjete.

***Članak 2.***

Ovim Programom, a popraćeno financijskim sredstvima Proračuna Općine za 2025. godinu, predviđaju se slijedeći izvori financiranja:

|  |  |  |
| --- | --- | --- |
| **red.br.** | **Naziv financiranja** | **Iznos (€)** |
| 1. | Komunalna naknada | 369.500,00 |
| 2. | Vodni doprinos | 1.000,00 |
| 3. | Tekuće pomoći od izvanproračunskih korisnika Državnog proračuna | 22.000,00 |
| 4. | Naknada za ceste | 5.900,00 |
| 5. | Opći prihodi i primici | 304.000,00 |
| 6. | Tekuće pomoći iz Državnog proračuna | 50.000,00 |
|  | **UKUPNO:** | ***752.400,00*** |

***Članak 3.***

Ovim programom planirana sredstva raspoređuju se kako slijedi:

|  |  |  |
| --- | --- | --- |
| ***redbr.*** | ***Djelatnost*** | ***Planirana sredstva (€)*** |
| ***1.*** | ***Održavanje čistoće javnih površina - vršit će se prema Programu***  \* čišćenje javnih površina u centru Huma na Sutli - dva puta tjedno  - oko stambeno poslovnih zgrada kćbr. 157., 158., 159. i 160., asfaltna površina od graničnog prijelaza do OŠ, parkirališta i površina kod graničnog prijelaza,  - nogostupa i prometnica od Vetropack Straže do centra Huma na Sutli i do Doma zdravlja,  - nogostupa i prometnica od centra Huma na Sutli – radiona IMPSO – Starček.  - asfaltna površina od tržnice do ulaza u dječji vrtić,  - zelene površine uz spomenute površine u širini od pet metara s obje strane (isključene privatne površine),  \* čišćenje odnosno pražnjenje koševa za otpatke - dva puta tjedno,  -za vrijeme trajanja školske godine pražnjenje koševa za otpatke i skupljanje smeća vršit će se svakim radnim danom  \*čišćenje autobusnih stajališta jednom tjedno, košnja trave 4-5 puta godišnje  \* čišćenje eko-otoka jednom tjedno  \* čišćenje asfaltnih površina - jednom mjesečno  - raskršće Hum na Sutli - Lastine - Druškovec te slijedeći odvojci cesta u dužini od 50 metara: prema Humu na Sutli, prema Druškovcu, prema Lastinama, prema Vrbišnici,  - nogostup i prometnica od Sekušaka do Gornjeg Huma i cesta uz stambene zgrade kćbr. 154., 155. i 156.  - nogostup od Doma kulture do Leskovog Grma -Irgeher  - nogostup u Klenovcu Humskom od Čuček Stanka do raskršća za Vulicu  - nogostup Gornji Hum – Lastine – Mali Tabor – Prišlin  - nogostup u Prišlinu uz D229  - nogostup Prišlin – Poredje (Pildek)  - nogostup Poredje (Bračun) – skretanje za Zalug  - nogostup Druškovec (D206) – Područna škola Druškovec  - nogostup Lupinjak – od benzinske do kapelice  \* čišćenje javno – prometnih površina do crkvi Taborsko (od groblja do crkve), Prišlin (raskršće oko crkve) i Lastine (od D206 do odvojka za nogometno igralište)  \* čišćenje dječjeg igrališta VETRO-PARK - u periodu od 15.06. do 01.09., tj. dva puta tjedno.  \* košnja trave na općinskoj parceli u Brezno Donjem 47    \* čišćenje asfaltnih površina i slivnika od sipine od zimskog posipavanja cesta - jednom godišnje tijekom ožujka/travnja.  \* sol i sipina za zimsku službu  \* zimsko čišćenje i posipavanje nerazvrstanih cesta i uklanjanje snijega sa parkirališta, prilaza školama, mrtvačnicama, vatrogasnim domovima | 40.000,00      10.000,00  4.000,00  40.000,00  ***94.000,00*** |
| ***2.*** | ***Održavanje javnih površina – vršit će se prema Programu***  \* košnja trave 4 – 5 puta godišnje,  - čišćenje zelenih površina od lišća – 2 puta godišnje | ***25.000,00*** |
| ***3.*** | ***Održavanje nerazvrstanih cesta***  \* rekonstrukcija (presvlačenje) oštećenih dionica  \* obuhvaća redovno održavanje općinskih cesta u pogledu kamenog materijala  \* prijevoz kamenog materijala  \* redovno održavanje cesta:  - sanacija i popravak nerazvrstanih cesta prema programu održavanja  - sanacija bankina  - sanacija pješačkih staza  - čišćenje slivnika  - čišćenje odvodnih jaraka i sanacija propusta  \* košnja trave i sjeća granja uz bankine vršiti 2 puta godišnje  \* prometna signalizacija (nabava prometnih znakova uz nerazvrstane ceste, iscrtavanje vertikalne signalizacije; nabava tabli s nazivima sela uz državne i županijske ceste; nabava prometnih ogledala, popravak prometnih znakova)  \* osiguranje cesta  \* nabava betonskih i PVC cijevi | 70.000,00    12.000,00  1.000,00  150.000,00          30.000,00      6.000,00  4.000,00  3.000,00  ***276.000,00*** |
| ***4.*** | ***Sanacija klizišta*** | ***200.000,00*** |
| ***5.*** | ***Javna rasvjeta***  \* troškovi utrošene električne energije  \* troškovi održavanja  \* racionalizacija javne rasvjete | 35.000,00  22.400,00  20.000,00  ***77.400,00*** |
| ***6.*** | ***Održavanje groblja*** | ***80.000,00*** |
|  | ***SVEUKUPNO:*** | ***752.400,00*** |

***Članak 4.***

Ovaj Program održavanja komunalne infrastrukture za 2025. godinu objaviti će se u "Službenom glasniku Krapinsko-zagorske županije”.

PREDSJEDNIK

OPĆINSKOG VIJEĆA

Mario Antonić